Diari Oficial de la Generalitat Valenciana


Sumari del DOGV 9726, del 16-11-2023 (2023/11013)

RESOLUCIÓ de 14 de novembre de 2023, de la consellera d'Innovació, Indústria, Comerç i Turisme, de modificació parcial de la Resolució de 8 de maig de 2023, del conseller d'Economia Sostenible, Sectors Productius, Comerç i Treball, per la qual s'efectua la convocatòria, per a l'exercici 2023, dins de la sisena fase d'implantació del Pla estratègic de la indústria valenciana, d'ajudes per a impulsar projectes industrials estratègics en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9726

Data del DOGV
:   16-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11715


Data del document
:   14-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

RESOLUCIÓ de 14 de novembre de 2023, de la consellera d'Innovació, Indústria, Comerç i Turisme, de modificació parcial de la Resolució de 8 de maig de 2023, del conseller d'Economia Sostenible, Sectors Productius, Comerç i Treball, per la qual s'efectua la convocatòria, per a l'exercici 2023, dins de la sisena fase d'implantació del Pla estratègic de la indústria valenciana, d'ajudes per a impulsar projectes industrials estratègics en la Comunitat Valenciana. [2023/11960]  
L'Ordre 6/2021, de 13 d'octubre, de la Conselleria d'Economia Sostenible, Sectors Productius, Comerç i Treball (DOGV 9196, 18.10.2021), modificada parcialment per l'Ordre 12/2022, de 10 de novembre (DOGV 9470, 15.11.2022), estableix les bases reguladores per a la concessió d'ajudes per a impulsar la competitivitat industrial sostenible de la Comunitat Valenciana.  
Mitjançant la Resolució de 8 de maig de 2023, del conseller d'Economia Sostenible, Sectors Productius, Comerç i Treball, es van convocar ajudes, per a l'exercici 2023, dins de la sisena fase d'implantació del Pla estratègic de la indústria valenciana, per a impulsar projectes industrials estratègics en la Comunitat Valenciana (DOGV 9594, 12.05.2023), convocatòria d'ara en avant.  
En la fase d'instrucció del procediment de gestió d'ajudes, es van realitzar els tràmits corresponents, que van donar lloc a la Resolució de 2 d'octubre de 2023, per la qual es resol la referida convocatòria d'ajudes (DOGV 9702, 11.10.2023), resolució de concessió d'ara en avant. En la convocatòria i resolució de concessió s'estableixen terminis en els quals els interessats no han pogut exercir els seus drets al no conéixer prèviament si resultaven beneficiaris de subvenció, atés que, per circumstàncies sobrevingudes, la resolució de concessió no ha pogut ser dictada i publicada amb anterioritat. Per tant, per a no provocar indefensió en aquests i en aplicació del que es disposa en l'article 48 de la Llei 39/2015, d'1 d'octubre, del procediment administratiu comú de les administracions públiques, la convocatòria i resolució de concessió esdevenen anul·lables en determinats preceptes, i es procedeix a convalidar-los a través d'aquesta modificació de la convocatòria mitjançant la seua esmena a l'empara del que s'estableix en l'article 52 de la Llei 39/2015.  
Per això, i en virtut de les facultats que em confereix l'article 28 de la Llei 5/1983, de 30 de desembre, del Consell, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Es modifica la redacció de determinats punts resolutius de la convocatòria, en els termes que s'exposen a continuació.  
1. Modificar el punt resolutiu sisé, apartat 6, de tal forma que on diu:  
«6. Una vegada recaiguda la resolució de concessió, quan per causes justificades es posaren de manifest desajustaments entre les anualitats previstes en la resolució de concessió, i la realitat econòmica que la seua execució exigira, la beneficiària podrà sol·licitar de forma raonada el reajustament de les anualitats previstes en la resolució de concessió per a adaptar el calendari d'execució, sempre que els romanents crediticis ho permeten. Aquesta sol·licitud haurà de presentar-se almenys amb dos mesos d'antelació a la finalització del termini per a la justificació anual prevista»;  
Ha de dir:  
«6. Una vegada recaiguda la resolució de concessió, quan per causes justificades es posaren de manifest desajustaments entre les anualitats previstes en la resolució de concessió, i la realitat econòmica que la seua execució exigira, la beneficiària podrà sol·licitar de forma raonada el reajustament de les anualitats previstes en la resolució de concessió per a adaptar el calendari d'execució, sempre que els romanents crediticis ho permeten. Aquesta sol·licitud haurà de presentar-se fins al 20 de novembre de cada anualitat».  
  
2. Modificar el punt resolutiu quinzé, apartat segon, de tal forma que on diu:  
«2. La beneficiària haurà de realitzar el projecte objecte de subvenció en la forma descrita en la sol·licitud i en la corresponent memòria, i de manera que es complisca la finalitat de l'ajuda, respectant en la mesura del possible els costos indicats en la memòria descriptiva i en la taula de costos, pels imports que en ella s'especifiquen, excepte justificació adequada. Si durant l'execució del projecte es produeixen circumstàncies excepcionals que modifiquen el seu desenvolupament previst, la beneficiària haurà de sol·licitar electrònicament a la direcció general amb competències en matèria d'indústria, fins al 29 de setembre de 2023 per a l'anualitat 2023, fins al 30 de setembre de 2024 per a l'anualitat 2024, i fins al 30 de setembre de 2025 per a l'anualitat 2025, l'autorització de les modificacions del projecte, que s'entendrà concedida en cas de no notificar-se la resolució en el termini d'un mes des de la sol·licitud»;  
Ha de dir:  
«2. La beneficiària haurà de realitzar el projecte objecte de subvenció en la forma descrita en la sol·licitud i en la corresponent memòria, i de manera que es complisca la finalitat de l'ajuda, respectant en la mesura del possible els costos indicats en la memòria descriptiva i en la taula de costos, pels imports que en ella s'especifiquen, excepte justificació adequada. Si durant l'execució del projecte es produeixen circumstàncies excepcionals que modifiquen el seu desenvolupament previst, la beneficiària haurà de sol·licitar electrònicament a la direcció general amb competències en matèria d'indústria, almenys fins al 20 de novembre de cada anualitat, l'autorització de les modificacions del projecte, que s'entendrà concedida en cas de no notificar-se la resolució en el termini de deu dies des de la sol·licitud».  
  
Segon  
La modificació dels punts resolutius anteriors s'entendrà realitzada així mateix en els punts resolutius tercer, apartat sisé, i cinqué, apartat segon, de la resolució de concessió.  
  
Tercer  
La present resolució es publicarà en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre.  
  
Quart  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 14 de novembre de 2023.- La consellera d'Innovació, Indústria, Comerç i Turisme: Nuria Montes de Diego.